Clarescat hoc cunctis modo viventibus, post nosque futuris, quod Suffisia uxor Pontii de villa, quæ sanctus Sequanus nuncupatur, et Humbertus gener ejus de Lisiaco, pro anima supradicti Pontii, qui Hierosolymitano itinere mortuus est, pro sua requie, suorumque antecessorum fidelium, dederunt Deo, et sancto Petro, et Besuensi Ecclesiæ unum mansum, cum suis terris, et suis appendiciis in nostra villa, quæ Caviniacus dicitur, et unum servum cum medietate suorum infantum, in supradicta villa sancti Sequani Ulricum nomine. Ne talis memoria deleatur, adsignamus testes: Humberti Militis de Lisiaco, qui donum fecit, cum socru sua, Widrici de sancto Sequano, Theoderici de Campo curto. De Clericis Wilenci Archidiaconi, Humberti Canonici, Johannis Presbyteri. De Monachis, Widonis Prioris, Wilenci, Heinrici, Johannis, Joffredi, et aliorum. De familia nostra, Hugonis famuli, Aidulfi, Arnulfi villici de Caviniaco, Rotberti filii.